પાટીદાર અભિવાદન સમિતિ દ્વારા અગ્રણી પાટીદારોના સન્માનના સમારોહનું અબ્રામા પી. પી. સવાણી ફાર્મ ખાતે આયોજન કરાયું હતું, જેમાં રાજ્યના મુખ્યમંત્રી, ભાજપના રાષ્ટ્રીય પ્રમુખ સહિત ભાજપના મોટા ગજાના નેતાઓ હાજરી આપનાર હોઇ દક્ષિણ ગુજરાતના ખેડૂતોએ શાકભાજીના ભાવના મુદ્દે રજૂઆત કરવાનું મન બનાવ્યું હતું, જે માટે આજે બપોરે એપીએમસીથી અબ્રામા સુધી ૫૦૦ ખેડૂતો માથા પર શાકભાજીનાં પોટલાં મૂકી રેલી સ્વરૃપે પગપાળા જવાની તંત્ર પાસે પરવાનગી માગી હતી.